**Anne Tuomanen**, nada o 15 de abril de 1987 en Jyväskylä (Finlandia), é unha xogadora finlandesa de hóckey sobre xeo retirada, que xogou na máxima categoría do hóckey feminino finlandés durante 15 anos e foi internacional con Finlandia. Xogaba como ala.

Traxectoria
-----------

### Campionato finlandés

Na máxima categoría Tuomanen vestiu a camisola das Cats entre 2002 e 2007, HPK nos períodos 2009–2011 e 2015–2016, e Ilves nos períodos 2011-2015 e dende a tempada 2016–17 ata a súa retirada en 2019. Na máxima categoría xogou máis de 363 partidos na liga regular e 75 nos *play-offs*, rexistrando 134 goles e 160 asistencias na liga regular e 14 goles e 19 asistencias nas series. Gañou o campionato finlandés en 2011 co HPK de Hämeenlinna, formando parte do primeiro equipo que recibiu a Aurora Borealis Malja. así como catro medallas de prata e dous bronces.

Tuomanen foi seleccionada no equipo das estrelas da SM-sarja na tempada 2010-11.

### Selección finlandesa

Coa selección finlandesa, Tuomanen xogou 76 partidos nos que anotou seis goles e repartiu cinco asistencias. Participou nos Campionatos do Mundo de 2011 e 2013, gañando a medalla de bronce no primeiro deles.

En 2011 gañou a medalla de prata na Universíada de inverno. As xogadoras finlandesas chegaron á final logo de derrotar á selección eslovaca nas semifinais por 5-1. Finalmente na final o equipo nórdico caeu por 4-1 nun partido no que Tuomanen asistiu no único gol do seu equipo. Ese mesmo ano Tuomanen formou parte da selección finlandesa na prestixiosa Nations Cup, contrubuíndo cunha asistencia nos tres partidos que disputou.

### Hóckey liña

Ademais da súa carreira como xogadora de hóckey sobre xeo, Tuomanen desempeñouse como xogadora de hóckey liña, modalidade na que gañou o bronce no Campionato de Europa de 2017 coa selecciónn finlandesa logo de derrotar a Italia no partido polo bronce. Esta foi a primeira medalla na historia do combinado finlandés de hóckey liña nun europeo. Tuomanen tivo un papel destacado na vitoria, sumando un gol e unha asistencia.

Notas
-----

1. ↑  SM-sarja foi o nome da máxima categoría do hóckey sobre xeo finlandés, denominada dende a tempada 2017-18 Naisten Liiga.

Referencias

1. 1 2 3 4 5  "Anne Tuomanen" (en inglés). eliteprospects.com. Consultado o 7 de febreiro de 2023.
2. 1 2  Kallioniemi 2017, p. 533.
3. 1 2 3  Kallioniemi 2017, p. 351.
4. 1 2  Aaltonen, Juha (ed.). *Jääkiekkokirja 2019–2020* (PDF) (en finés). Helsinqui: Uusi Suomi/Kiekkolehti. p. 548. ISSN 0784-3321. OCLC 476321083.
5. ↑  Mennander, Pasi (12 de marzo de 2013). "Tästä pokaalista pelataan - 15 faktaa Aurora Borealis -maljasta" (en finés). Leijonat.fi. Consultado o 9 de febreiro de 2022.
6. ↑  Kallioniemi 2017, p. 217.
7. ↑  Kallioniemi 2017, p. 321.
8. ↑  "Naisleijonat ensi kertaa arvoturnauksen finaaliin". *MTV3* (en finés). 4 de febreiro de 2011. Consultado o 8 de febreiro de 2023.
9. ↑  "GAME SUMMARY" (PDF) (en inglés). fisu.net. Arquivado dende o orixinal (PDF) o 08 de febreiro de 2023. Consultado o 9 de febreiro de 2023.
10. ↑  "2011 MLP Nations Cup: Player Statistics by Team, FIN - Finland" (PDF) (en inglés). =IIHF. 8 de xaneiro de 2011. Arquivado dende o orixinal (PDF) o 12 de xaneiro de 2011. Consultado o 9 de febreiro de 2023.
11. ↑  "Rullanaiset venyivät upeasti – Tshekistä tarttui mukaan historiallinen mitali!" (en inglés). Leijonat.com. Consultado o 8 de febreiro de 2023.

Véxase tamén
------------

### Bibliografía

* Kallioniemi, Riku (2017). *Jääkiekkokirja 2017–2018* (en finés). Jääkiekon SM-liiga Oy. ISSN 0784-3321.

|  |  |
| --- | --- |
| Control de autoridades | 
* Wd: Q62005453
* EliteProspects: 367632
* Eurohockey: 504169

 |

* Portal:Hóckey sobre xeo
* Portal:Muller
* Portal:Finlandia